钦定古今图书集成/明伦汇编/氏族典/第252卷 > 张日新
## 钦定古今图书集成/明伦汇编/氏族典/第252卷 > 张日新

按《浙江通志》：“日新，字心白，建德人。为人严毅倜傥。由
崇祯五年岁贡授宿松训导，升山东齐东教谕。时渠
寇安守夏鼓众倡乱，日新招降，遂与同守东邑。十三
年，齐东被围，日新率其二子光尹、光裔，百计防御。城
陷被执，同子光裔及安守夏死焉。妻方氏闻讣奔死，
所有欲犯之者，持匕首自刎。时以三烈目之。”